Diari Oficial de la Generalitat Valenciana


Sumari del DOGV 3958, del 13-03-2001 (2001/1925)

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, d'un immoble situat al Parc Natural de la Marjal de Pego-Oliva, a la partida del Racó o Tagarí del terme municipal de Pego (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3958

Data del DOGV
:   13-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1925


Data del document
:   26-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura, d'un immoble situat al Parc Natural de la Marjal de Pego-Oliva, a la partida del Racó o Tagarí del terme municipal de Pego (Alacant). [2001/F1925]
  
Mitjançant l'escriptura de compravenda, atorgada davant del notari de València Francisco Badía Gasco, número 310 del seu protocol, el dia 7 de febrer de 2001, la Generalitat Valenciana va adquirir una finca rústica, situada a la partida del Racó o Tagarí del terme municipal de Pego (Alacant), dins dels límits del Parc Natural de la Marjal de Pego-Oliva, que consta en l'Inventari General de Béns i Drets de la Generalitat Valenciana amb el número A01/03/102/0023 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa a la Xarxa Ecològica Natura-2000 de la Unió Europea a càrrec del programa Life.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal de Pego-Oliva, dins del qual s'ubica, l'immoble que es descriu a continuació i que consta el l'Inventari General de Béns i Drets de la Generalitat Valenciana amb el número A01/03/102/0023:
  
Finca rústica. Terra de marjal, situada al terme municipal de Pego (Alacant), partida del Racó o Tagarí, parcel·la 515 del polígon 15, amb una superfície de 33 àrees i 24 centiàrees, equivalents a 3.324 metres quadrats. Confronta: nord, Pascual Bañuls; sud, hereus de Teodora Ferrer; est, Josefa-Joaquina González, i oest, camí de la partida. En tràmit d'inscripció, procedeix de la finca registral número 18.280, inscrita en el Registre de la Propietat de Pego al tom 504, llibre 203, foli 237, inscripció 1a.
  
Segon
  
L'immoble esmentat queda integrat en el domini públic de la Generalitat Valenciana, i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 26 de febrer de 2001
  
El conseller d'Economia, Hisenda i Ocupació,
  
VICENTE RAMBLA MOMPLET